रोहित शर्मा के धमाकेदार नाबाद शतक और कुलदीप यादव की रिकॉर्डतोड़ गेंदबाजी (25/6) की मदद से भारत ने नॉटिंघम में पहला वनडे आसानी से 8 विकेट से जीता था। कुलदीप का पहले मैच में कहर बरपा था और मेजबान बल्लेबाज उनके सामने टिक नहीं पाए थे, अब इन्हें मात्र एक दिन के अंतराल के बाद फिर उसी गेंदबाज का सामना करना है। स्टार बल्लेबाज एलेक्स हेल्स के बाहर होने की वजह से इंग्लैंड की मुश्किलें बढ़ गई है। हैमस्ट्रिंग की चोट के चलते हेल्स अब वनडे सीरीज के शेष मैचों से बाहर हो गए हैं।